Seknuty chrbát
Dobrý deňužívamEutyrox,selén, kyselinalistová, Magnosolv a dnes ma seklo v krížoch.Môžem si dať Paralen? Som v 21 týždni tehotenstva.dakujem
Dobrý deň
Ďakujeme za Vašu otázku
Veľké množstvo údajov u tehotných žien, ktoré užívali Paracetamol, nepoukazuje na malformačnú toxicitu ani na toxický vplyv na plod/novorodenca. Ak je to klinicky potrebné, paracetamol sa môže podávať počas tehotenstva, avšak má byť použitá minimálna účinná dávka, po čo najkratšiu dobu a s najnižšiu možnou frekvenciou.
Vhodnou voľbou pri bolestiach chrbta v tehotenstve je lokálna aplikácia krémov/gélov na bolestivé miesto. Počas tehotenstva je v opodstatnených prípadoch možné krátkodobé používanie
krémov/gélov
s obsahom účinnej látky ibuprofén, okrem posledného trimestra tehotenstva. Krém/gél však nemá byť používaný dlhodobo a na veľkú plochu kože.
Na zmiernenie bolesti chrbta je vhodné aplikovať suché teplo napríklad vo forme gélových vankúšikov
Dr.Max Hot & Cold Therapy
, ktoré sú vhodné na opakované použitie.
Ak sa budú Vaše ťažkosti vyskytovať opakovane, odporúčam Vám návštevu fyzioterapueta či fyzioterapeutky, ktorí sa špecializujú na tehotné ženy. Fyzioterapeuti vedia odporučiť vhodné cviky pre tehotné, prípadne vedia odporučiť vhodný podporný pás. Vhodné sú tiež masáže pre tehotné a gravidjóga.
V prípade pretrvávania Vašich ťažkostí alebo zhoršenia Vašich príznakov, Vám odporúčam návštevu u lekára.
Prajem skorú úľavu od ťažkostí
S pozdravom,
PharmDr. Lucia Kubáňová